पाएं अपने शहर की ताज़ा ख़बरें और फ्री ई-पेपरडाउनलोड करें
पांडेसरा इलाके में जीआईडीसी के पास एक दुकान के सामने कुछ लोग बैठकर सरेआम शराब पी रहे थे। तभी वहां से निकल रहे एक व्यापारी ने आरोपियों को रोका तो आरोपियों ने व्यापारी पर हमला कर दिया और पत्थर बरसाने लगे। जिसके बाद पुलिस को घटना की सूचना दी गई, मौके पर पहुंची पुलिस ने भीड़ को वहां से हटाया, मामले में आरोपी चार लोगों को गिरफ्तार कर लिया।
जानकारी के अनुसार शिकायतकर्ता सुनील बाबूभाई पटेल ने पुलिस को बताया कि उनके साले की दुकान के बाहर आरोपी हिमांशु, विक्की, सूरज और एक महिला बैठकर खुलेआम शराब पी रहे थे। जब शिकायतकर्ता ने उनकों दुकान के बाहर शराब पीते हुए देखा तो उन्होंने आरोपियों को रोका। लेकिन आरोपियों ने शिकायतकर्ता के साथ गाली-गलौज शुरू कर दिया।
पीड़ित के मना करने पर उनके साथ मारपीट किया और बाद में पत्थर बरसाने लगे, जिसमें शिकायतकर्ता घायल हो गया। जिसके बाद घटनास्थल पर पुलिस को बुलाया गया। इसके बाद घायल शिकायतकर्ता को इलाज के लिए अस्पताल ले जाया गया। पुलिस ने कुल 4 लोगों के खिलाफ मामला दर्ज करते हुए उन्हें गिरफ्तार कर लिया है और आगे की कार्रवाई की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn